Diari Oficial de la Generalitat Valenciana


Sumari del DOGV 8623, del 29-08-2019 (2019/7615)

Notificació de la diligència d'ordenació dictada en el procediment d'execució hipotecària número 1080/2011.
-----------------------------------------------------------------------------------------------------------

### Dades del document

Número de DOGV
:   8623

Data del DOGV
:   29-08-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/7615


Organisme emissor
:   Jutjat de Primera Instància i Instrucció Número 2 de Novelda

Tipus de document
:   Anunci

Notificació de la diligència d'ordenació dictada en el procediment d'execució hipotecària número 1080/2011. [2019/7615]  
De: Banco Mare Nostrum, SA.  
Procurador: Javier Emilio Gómez Gras.  
Contra: Sarah Jane Lewis, Derrick Lewis i Juan Pedro Serrano Larrosa.  
  
M. del Carmen Rabasco Hernández, lletrada del Jutjat de Primera Instància número 2 de Novelda (Alacant), faig saber que en el present procediment d'execució hipotecària número 1080/2011, seguit a instàncies de Banco Mare Nostrum, SA, contra Sarah Jane Lewis, Derrick Lewis i Juan Pedro Serrano Larrosa, s'han dictat les següents resolucions el tenor de les quals és el següent:  
  
«Diligència d'ordenació  
Lletrat de l'Administració de justícia: M. del Carmen Rabasco Hernández  
Lloc: Novelda (Alacant)  
Data: 2 de juliol de 2019  
1. Presentat l'anterior escrit pel procurador Javier Emilio Gómez Gras, en data 22 d'octubre de 2018, uniu-lo a les actuacions de la seua raó.  
2. S'acorda que es porte a efecte la possessió a l'executant/adjudicatari de la finca objecte d'aquest procediment que seguidament es descriu, i s'assenyala per a això el dia 18 de febrer de 2020, a les 10.00 hores, comissió que es dona al Servei Comú d'Actes de Comunicació i serveix aquest proveïment de manament en forma. S'autoritza expressament la comissió judicial per al cas que siga necessari, per trobar-se tancat l'immoble o no consentir que s'hi entre, que es puga fer adoptant les mesures que foren necessàries, tant per fer saltar el pany com per a l'auxili de la força pública.  
3. De conformitat amb l'article 703 de la Llei d'enjudiciament civil, si en l'immoble que haja d'entregar-se hi haguera coses que no siguen objecte de títol, es requerirà l'executat perquè les retire dins del termini de cinc dies; si no les retirara, es consideraran béns abandonats amb caràcter general. Si es fa constar en el llançament l'existència de desperfectes en l'immoble originats per l'executat o els ocupants, es podrà recordar la retenció i constitució en depòsit de béns suficients del possible responsable per a respondre dels danys i perjudicis causats, que es liquidaran, si escau, i a petició de l'executant, de conformitat amb el que es preveu en els articles 712 i següents.  
Descripció de la finca: parcel·la amb edificació, situada al terme d'Aspe, paratge d'Uchel. Té una superfície de cinc atahúllas, és a dir, quaranta-huit àrees de terra, en l'interior de la qual existeix construït un habitatge, de planta baixa solament, amb una superfície construïda de 99 metres quadrats, formada per un porxe, tres dormitoris, bany i sala cuina; hi ha també un aljub i pou.  
Finca situada al terme d'Aspe, paratge d'Uchel.  
Es fa saber a la part executant que, amb caràcter previ a la possessió, haurà d'acreditar la inscripció del domini al seu favor de la finca objecte d'execució.  
4. Amb caràcter previ a la pràctica de l'esmentada diligència de llançament i presa de possessió, es requereix la part executant perquè en el termini de deu dies aporte un certificat descriptiu i gràfic de la finca objecte de la present diligència, amb indicació de confrontants, número i nom del carrer, i la situació.  
Mode d'impugnació: mitjançant un recurs de reposició davant d'aquest jutjat; no obstant això, es portarà a efecte el que s'ha acordat.  
El recurs haurà d'interposar-se per escrit en el termini de cinc dies hàbils comptats des del següent de la notificació, amb expressió de la infracció comesa segons el parer del recurrent, sense els requisits del qual no s'admetrà el recurs (art. 451 i 452 LECn).  
El depòsit esmentat haurà d'efectuar-se en el compte de depòsits i consignacions d'aquest jutjat, en l'entitat bancària Banesto, número de compte 9057-0956.55.2387.63, i s'hi afegiran les dues xifres del codi del recurs que a continuació s'indiquen.  
Tot el que pretenga interposar un recurs contra sentències o actuacions que posen fi al procés o n'impedisquen la continuació, consignarà com a depòsit i amb el codi que s'indica (segons la Instrucció 8/2009, publicada en el BOE 04.11.2009):  
a) 30 euros, si es tracta de recurs de queixa i codi 03;  
b) 50 euros, si es tracta de recurs d'apel·lació, codi 02, o de rescissió de sentència ferma a instàncies del rebel, codi 05;  
c) 50 euros, si es tracta de recurs extraordinari per infracció processal, codi 04;  
d) 50 euros, si el recurs és el de cassació, codi 06, o el de cassació per a la unificació de doctrina;  
e) 50 euros, si és de revisió, codi 01.  
Així mateix, per a la interposició de recursos contra resolucions dictades pel jutge o tribunal que no posen fi al procés ni n'impedisquen continuació en qualsevol instància, serà precisa la consignació com a depòsit de 25 euros i el codi 00. El mateix import haurà de consignar qui recórrega en revisió contra les resolucions dictades pel secretari judicial.  
  
S'exclou de la consignació de depòsit la formulació del recurs de reposició que la llei exigisca amb caràcter previ al recurs de queixa. El Ministeri Fiscal també quedarà exempt de constituir el depòsit que per a recórrer està exigit en aquesta llei.  
L'Estat, les comunitats autònomes, les entitats locals i els organismes autònoms dependents de tots ells quedaran exempts de constituir el depòsit esmentat.  
En notificar-se la resolució a les parts, s'indicarà la necessitat de constitució de depòsit per a recórrer, així com la manera d'efectuar-ho.  
L'admissió del recurs precisarà que, quan s'interpose, si es tracta de resolucions interlocutòries, al presentar-se el recurs de queixa, al presentar la demanda de rescissió de sentència ferma en la rebel·lia i revisió, o al anunciar-se o preparar-se aquell en els altres casos, s'haja consignat en l'oportuna entitat de crèdit i en el «compte de depòsits i consignacions» obert a nom del jutjat o del tribunal, la quantitat objecte de depòsit, la qual cosa haurà de ser acreditada. El secretari verificarà la constitució del depòsit i deixarà constància d'això en les actuacions.  
  
No s'admetrà a tràmit cap recurs el depòsit del qual no estiga constituït.  
Si el recurrent haguera incorregut en defecte, omissió o error en la constitució del depòsit, es concedirà a la part el termini de dos dies per a l'esmena del defecte, amb aportació, si escau, de documentació acreditativa. Si no ho efectua, es dictarà una interlocutòria que pose fi al tràmit del recurs, o que inadmeta la demanda, i quedarà ferma la resolució impugnada.  
Si s'estimara totalment o parcialment el recurs, o la revisió o rescissió de sentència, en la mateixa resolució es disposarà la devolució de la totalitat del depòsit. Quan l'òrgan jurisdiccional inadmeta el recurs o la demanda, o confirme la resolució recorreguda, el recurrent o demandant perdrà el depòsit, al qual es donarà la destinació prevista en aquesta disposició.  
L'exigència d'aquest depòsit serà compatible amb la meritació de la taxa exigida per l'exercici de la potestat jurisdiccional.  
Així ho acorde i signe. En done fe.»  
  
I com a conseqüència de l'ignorat parador de Sarah Jane Lewis, Derrick Lewis i Juan Pedro Serrano Larrosa, s'estén aquest edicte perquè els servisca de notificació i requeriment.  
  
Novelda, 2 de juliol de 2019.- La lletrada de l'Administració de justícia: M. del Carmen Rabasco Hernández.